
DISSERTATIO  CHEMICO-MEDICA 


INAUGURALIS 


DE 


CALCULIS  VESICAE  URINARIA. 


Hemia,  innumeris  fere  incrementis  ho- 


did  exculta,  in  quibusdam  morbidis  hu¬ 
mani  corporis  signis  indagandis,  cum  felicis¬ 
simo  eventu  adhibita  est  ;  et  hoc  sane  in  nul¬ 
la  re  magis  elucet,  quam  in  proposito  de  quo 
disserere  statuimus.  Labori  enim  indefesso 
quem  nuperi  chemiae  animali  praeprimis  im¬ 
penderunt,  multa  densissimis  tenebris  olim  im¬ 
mersa  debemus.  Horum  enim  experimenta 


A 


calculos 


2  BE  CALCULIS  VESICJE  URINARIA. 

calculos  urinae  non  ex  materia  lapidea,  vel 
terrea,  quod  antiquis  persuasum  fuit ;  sed  ex 
variis  substantiis,  quae  dotibus  plurimum  dis¬ 
sident,  constare  docuerunt.  Parum  refert 
omnes  causas  sigillarim  perpendere  quae  ad 
hodiernam  notitiam  perduxerunt ;  ex  tem¬ 
pore  Boerhaavii  enim,  qui  materiam  calcu¬ 
lorum  in  urina  solutam  teneri  affirmare  solet, 

x  * 

ett  Scheelii,  qui  hanc  materiam  maxima  ex 
parte  detexit,  ad  hunc  usque  diem  haud  pa¬ 
rum  profecerunt  chemici.  Scheelii  inventa, 
quorum  quaedam  suo  loco  postea  notanda  ve¬ 
niunt,  huic  rei  multum  lucis  affuderunt  ;  et 
apud  nostrates  a  Pearson,  et  Wollaston,  in 
Gallia  a  Fourcroy  et  Vauquelin,  haud  pa¬ 
rum  audta  fuere.  Ex  summa  attentione  quam 
Fourcroy  et  Vauquelin  calculis  hujusmodi 
adhibuerunt,  occasione  enim  data,  quae  nullis 

antea  contigit,  sexcentos  calculos  examini  sub- 

£ 

jecerunt ;  hinc  naturam  horum  detegendae 
facultas  amplissima  iis  oblata  est,  et  sane 
quasdam  subsantias  aliis  chemicis  praetermis¬ 
sas  his  reperti  sunt. 


His 

®E  CACULIS  VESICAE  URINARIA. 

His  breviter  praefatis,  quae  ad  susceptum 
propositum  spe&ant,  sequenti  ordine  tractan¬ 
da  sunt :  imd,  De  historia  calculorum  natu¬ 
rali  et  chemica  ;  2d6,  De  signis  quibus  sti¬ 
pantur  ;  3tib,  De  causis  quae  formationi  ho¬ 
rum  faveant  ;  4t6,  De  medendi  ratione  dis¬ 
ceptare,  consilium  est. 

•  # 

De  historia  naturali. — Calculi  in  variis 
partibus  quibus  urina  iter  tenet,  ex  tubulis 
uriniferis  renum  usque  ad  extremam  partem 
urethrae,  deteguntur.  Calculi  qui  in  vesica 
urinae  inveniuntur,  ex  nucleis  ex  renibus  vel 
ureteribus,  un&  cum  urina  dilapsis  formari  . 
possunt ;  vel  in  vesica  ipsa  primum  gignun¬ 
tur,  vel  ex  rebus  extraneis  fortuitd  immissis, 
quae  fundamentum  praebeant,  cui  materia  ex 
urina  deposita  accrescat,  proveniunt. 

Calculi  nullam  certam  figuram  ostendunt ; 
modo  rotundi,  modo  ovati,  vel  angulati  sunt ; 
interdum  pyrum  complanatum  referunt,  et 
nonnunquam  asperi  et  spiculis  quasi  obsessi 
apparent. 


DE  GALGULIS  VESICA  URINARIAE. 


Quod  ad  magnitudinem  attinet,  maxime 
variant ;  nunc  arenae  granum  vix  exsuperant, 
nunc  tantam  molem  adipiscuntur,  ut  vesicam 
fere  omnino  repleant 

Hi  calculi  minime  eandam  duritiem  ha¬ 
bent  ;  nonnulli  ita  firmi  sunt,  ut  facile  expo¬ 
liantur,  dum  alii  pressura  digitorum  in  pul¬ 
verem  comminui  queant. 

Color  calculorum  attentionem  jure  vin¬ 
dicat,  quippe  compositio  exinde  saepe  elu¬ 
cescat.  In  plurimis  exemplis  ex  colore  le¬ 
viter  flavo  ad  colorem  e  rubro-fuscum  variant, 
vel,  ut  Fourcrqy  habet,  colorem  hinnuli  ae¬ 
mulantur,  in  aliis  exemplis  subalbi  sunt,  cretae 
haud  absimiles.  Gravitas  specialis,  ut  Four¬ 
croy  comperit,  ex  1213  ad  1976  variat. 

Olfa&u  explorati,  odorem  diversum  edunt ; 
alii  enim  urinam  vel  ammoniam,  alii  mate¬ 
riam  terream,  et  alii  materiam  animalem, 

odori. 


*  Vide  Ruysch,  Obser.  Anat.  Chirurg.  p.  82.,  et 
Yan  Swxlten,  Com.  vol.  v.  Aphor*  1414. 

odori,  quem  ossa  emittunt,  haud  absimilem, 
redolent. 

Cum  strudura  calculorum  observatur,  ex 
pluribus  stratis  depositis  constare  videntur, 
qua?  centrum  ambiunt. 

Ex  supra  didis  naturam  horum  nequaquam 
semper  accurate  statuere  possumus;  qu6  cer¬ 
tius  autem  hoc  fieret,  ad  auxilium  chemia? 
confugere  necesse  est. 

De  historia  ch emica . — Huic  chemici  sum¬ 
mi  nominis  Iruduosissime  incubuerunt,  et  cal¬ 
culos  urinae  ex  substantiis  odo  conflari  com¬ 
probaverunt  ;  nimirum,  ex  acido  urico ,  uratc 

ammonitt,  phosphate  calcis ,  phosphate  magne- 
♦ 

sia  et  ammoma,  ox alate  calcis ,  car bonate  cal¬ 
cis,  silica ,  et  materia  animali . 

Acidum  uricum , — Scheelio  detedum,  aci¬ 
dum  litbicurn  ab  eo  nuncupatum  est :  Pear- 
son,  hoc  nomine  nequaquam  contentus,  id 
uricum  primum  appellavit  ;  quod  nomen 
Fourcroy  quoque  amplexus  est.  De  dotibus 
hujus  acidi  disserere,  ut  Scheelio  et  chemi- 
cis  Gallicis  traduntur,  limites,  quibus  hujus¬ 
modi 

modi  opuscula  vulgo  definiuntur,  plane  ve¬ 
tant  ;  sat  erit  monere,  calculos  ex  eo  con- 
fedlos,  nunc  flavum,  nunc  colorem  ex  rubro- 
fuseum  exhibere.  In  aqua  potassae,  vel  sodae, 
facile  solvuntur,  et  iterum  ex  solutione  quo¬ 
vis  acido  dejiciuntur. 

Uras  ammonice . — Fourcroy  et  Vauquelin 
naturam  hujus  substantiae  ab  acido  urico 
diversam  primum  demonstrarunt.  Calculi 
ex  urate  ammoniae  formati,  iis  qui  ex  hoc 
acido  conflantur,  dotibus  proxime  accedunt; 
plerumque  exigui  sunt,  plures  eodem  tem¬ 
pore  in  vesica  saepe  commorantur ;  strata 
quoque  tenuiora  sunt,  et  colore,  ex  coffaea  in 
!a6te  infusa,  haud  multum  abludunt.  Potassa 
et  soda  solvuntur,  odorem  ammoniae  emit- 
tentes. 

Pbosphas  calcis,— m  hujusmodi  calculis  a 
Bergman  detedlus  est ;  et  Wollaston  quos¬ 
dam  calculos  ex  eo  omnino  constare  compe- 
rit,  qui  a  Fourcroy  et  Vauquelin  examini 
subjedti  fuere ;  speciem  albidam  vel  creta¬ 
ceam  habuerunt,  sapore  carebant,  acido  nitri- 
co  vel  muriatico  facile  solvendi,  et  sane  idem 

fit 

Iit  omnibus  fer£  aliis  acidis,  quae  phosphatem 
calcis  cum  nimietate  acidi  phosphorici  gignunt. 

Phospbas  ammonia  et  magnesia. — Woll As¬ 
ton  hunc  salem  triplicem  primum  accurate 
indagavit,  et  dotes  ejus  in  chartula  in  Adis 
Philosophiae  edita  descripsit  *.  Fourcroy 
quoque  et  Vauquelin  eundem  salem  se  detex¬ 
isse  affirmant,  et  de  Wollaston  nullam  men¬ 
tionem  fecerunt ;  eum  ex  urina  ad  putredinem 
vergente  progigni  opinantur.  Hicce  calculus, 
ex  lamellis  constans,  colore  albido,  et  fere 
pellucido,  phosphati  calcis  haud  absimili,  in¬ 
signitur  ;  si  autem  hi  calculi  una  coilati  fue¬ 
re,  color  splendens  prioris  ex  altero  haud  pa¬ 
rum  distare  videtur.  Strata  hujus  calculi  sce- 

p 

pe  acido  urico,  nonnunquam  oxalate  calcis 
obducuntur  :  Acido  sulphurico,  nitrico  et 
•muriatico,  facilius  solvitur. 

# 

Oxulas  calcis. — Hic  sal  dotibus  propriis  ab 
aliis  facile  dijudicatur ;  ex  colore  et  superfi¬ 
cie  ejus  scabra  et  inaequali, calculus  7noriformis 

dicitur  ; 


*  Phil.  Trans.  1797. 

dicitur  ;  quam  alii  calculi*  magis  ponderat, 
et  facile  limari  potest ;  ex  colore  castaneo  ad 
cinereum  fusciorem  variat,  quod  ex  copia 
materiae  animalis  pendere  videtur  *  ;  serra 
se&us,  odorem  levem  animalem  emittit j  car- 
bonas  potassae  et  sodae  partes  ejus  resolvunt,  et 
acido  nitricQ  diluto  tarde  liquescit. 

Carbonas  calcis. — . Bergman  exiguam  hu¬ 
jus  copiam  detexit  in  quibusdam  calculis, 
quorum  dotes  chemicas  exploravit.  Fqur- 
croy  autem,  et  Vauquelin,  de  eo  nullam 
mentionem  fecerunt.  Dom.  Crumpton  cal¬ 
culum  nuper  examini  subjecit,  qui  ex  car- 
bonate  calcis  fere  omnino  constabat. 

Silica . — Ex  sexcentis  calculis,  quorum  do¬ 
tes  Fourcroy  et  Vauquelin  indagarunt,  duo 
solummodo  silicae  portiunculam  continebant ; 
in  his  quoque  phospbas  et  oxalas  calcis  ades¬ 
sent.  Rarum  igitur  calculorum  genus  est  'y 
quod  minime  dolendum  est,  quippe  nulla 

quae 


*  Vide  Fourcroy,  Sy  sterne  des  Connaissances  Chi - 

miyuesy  tom.  x» 

qure  vi  hujus  solvendi  pollent,  tuto  in  vesicam 
immitti  queant. 

Materia  animalis . — Haec  in  omnibus  exem¬ 
plis  adesse,  et  haud  parum  ad  calculos  gig¬ 
nendos  conferre,  videtur.  Diversa  est  in  di¬ 
versis  calculis:  in  iis  qui  acidum  uricum  ha¬ 
bent,  ex  albumine  et  urea  constat ;  in  iis  qui 
ex  acido  pbosphorico  conflantur,  gelatina  de- 
teda  est ;  et  oxalas  calcist  albumen  coadum 
habet. 

Talis  est  compositio  quam  hujusmodi  con¬ 
creta  ostendunt,  ut  ex  periculis,  quae  a  Four- 
croy,  V  auqjuelin,  et  aliis  chemicis  dignioribus 
instituta  fuere,  patet  ;  sxpc  autem  admodum 
difficile  est  in  unoquoque  exemplo  naturam 
calculi  pro  certo  statuere,  cum  haud  raro  va¬ 
ria  horum  genera  una  commisceantur.  Necesse 
autem  est,  naturam  calculi  prius  rite  intclli- 
gere,  quam  remedia  idonea  adhiberi  possunt. 
Fourcroy  et  Vauquelin,  ut  huic  incommo¬ 
do  obviam  irent,  omnes  hujusmodi  calculos, 
in  tria  genera,  et  duodecim  species,  digerere 

conati  sunt.  Ardi  autem  hujus  tentaminis  fines 

* 

B  heee 

haec  sigillatim  expendere  non  sinunt.  Magis 
ad  rem  medicam  spedat,  ad  ordinem  Doclore 
Woll aston  prolatum  advertere,  qui  eos  ad 
quatuor  genera  relegavit  ;  nimirum,  ad  cal¬ 
culos  uricos,  fusiles,  moriformes,  et  ex  terrena 
parte  ossium  confedos,  eos  refert. 

Primum  genus, — calculos  qui  ex  acido  urico 
et  ex  urate  ammonias  conflantur,  continet : 
aqua  potassas  vel  sodae  liquantur. 

Secundum  genus ,  —  vel  calculi  fusiles,  ex 
phosphate  calcis,  phosphate  ammoniae  et  mag- 
nesiae,  maxime  conficiuntur :  tubo,  Angli- 
ce  blow-pipe  dicto,  fundi  possunt,  et  acido 
muriatico  facile  solvuntur. 

Tertium  genus — ex  oxalate  calcis  constat : 
lixiviis  alcalinis  nequaquam,  acido  autem  mu¬ 
riatico  cundanter,  liquescunt. 

Quartum  genus — calculos  compleditur,  qui 
ex  phosphate  calcis  prascipue  componuntur: 
hi  quoque  acido  muriatico  solvi  possunt. 

His  generibus,  Bodor  Thomson  aliud,  ex 
periculis  Domini  Crumpton  adjecit,  et  cal¬ 
culum  cretaceum  nominavit ;  in  100  partibus 

45 

45  calcis,  37  acidi  carbonici,  et  18  materiae 
animalis  et  aquae  continet :  acido  muriatico 
solvitur. 


De  indiciis  morbi. — Variis  substantiis,  quae 
in  calculis  urinariis  insunt,  breviter  perpen¬ 
sis,  nunc  ad  signa  advertere  liceat,  quae  eos 
adesse  testantur.  Saepe  adeb  ambigua  sunt,  ut 
summa  peritia  opus  sit,  ut  medicus,  an  revera 
adsint,  necne,  accurate  statueret. 

In  quibusdam  aegris,  signa  pedetentim  obre¬ 
punt  ;  in  aliis  subitd  accedunt  ;  in  quibus¬ 
dam,  calculus  exiguus  summam  molestiam 
facessit;  in  aliis,  calculus  magnam  molem  adi¬ 
piscitur,  priusquam  aeger  de  eo  conqueri  in¬ 
cipit  :  hoc  certe  multum  ex  natura  calculi 
pendebit,  qui  enim  ex  oxalate  calcis  forman¬ 
tur,  utcunque  exigui,  ex  scabra  superficie, 
signa  graviora  cieant,  quam  calculi  multb  ma¬ 
jores,  modo  laeves  fuerint.  Inter  prima  hujus 
mali  indicia,  sensus  molestiae  circa  extremam 
urethrae  partem  percipitur  ;  qui  maxime  ur¬ 
get,  cum  aeger  urinam  reddit,  vel  cum  equi¬ 
tatione 

tatione  vel  vedione  in  rheda  concutitur.  Prout 
calculus  mole  augetur  signa  plerumque  gra¬ 
viora  evadunt  ;  et  sensus  ponderis  adest  in 
illa  parte  vesicas  qua  calculus  latet.  Fre¬ 
quens  est  desiderium  urinae  reddendae,  quae 
non  sine  summo  conatu  plerumque  excerni¬ 
tur;  nunc  guttatim  effluit,  alias  dum  pleno  rivo 
exit,  subito  supprimitur,  etsi  mingendi  cupi¬ 
ditas  adhuc  perstat ;  hoc  ex  calculo  ita  posito, 
ut  exitui  urinae  obstaret,  pendere  videtur ;  hinc 
positurae  corporis  mutatio  levamen  fere  ad- 
fert.  Cum  morbus  aliquandiu  perstiterit, 
partes  vicina  mali  participes  fiunt,  intestinum 
rectum  praeter  solitum  mobile,  contenta  citius 
expellit,  et  tenesmus  urget,  qui  in  infantibus 
delicatis  et  retate  provedis  ani  prolapsum 
saepe  inducit.  Urina  plerumque  turbida  et 
magna  muci  copia  onusta  est ;  saepe  quoque 
cruenta  est,  praesertim  si  morbus  inveterave¬ 
rit  ;  materia  sabulosa  vel  etiam  calculi  exigui 
simul  cum  urina  nonnunquam  redduntur, 
quibus  natura  morbi,  quo  aeger  detinetur,. ma¬ 
nifesta  fit.  His  igitur  indiciis  calculus  vesicae 

insignitur, 

insignitur,  quae,  si  saeviora  fuerint,  et  diu  per¬ 
manserint,  aegrum  perpetuo  fere  cruciatu,  ita 
torquent,  ut  mortem  jam  imminentem,  opta¬ 
tum  miseriis  finem,  enixe  exoptet. 

Di:  diagxosi, — Morbi  qui  vesicae  calculum 
maxime  referunt,  et  quibuscum  confundi  po¬ 
test,  sunt,  inflammatio,  ulcus,  scirrhusve 
corporis  vel  cervicis  vesicae  ipsius ;  vitia  par¬ 
tium  vicinarum,  ut  tumores,  vel  ulcera  in¬ 
testini  re&i,  vitia  urethrae  circa  cervicem  ve¬ 
sicae,  et  inflammatio,  ulcus  vel  scirrhus  glgn- 
dulae  prostatae.  Huc  quoque  spedlant,  hy- 
datides  in  vesica,  vel  inter  hoc  viscus  et  rec¬ 
tum,  latentes.  Observandum  quoque  est, 
nonnulla  symptomata  supr&  tradita,  saepe  ex 
calculo  in  renibus  vel  ureteribus  infixo  pen¬ 
dere  ;  in  plerisque  autem  exemplis,  ubi  cal¬ 
culus  in  renibus  delitescit,  vomitus,  dolor  in 
regione  lumborum,  iter  ureteris  tenens,  cum 
torpore  femoris,  et  testis  retradlione,  accedunt, 
quibus  nephraLgia  calculosa  satis  innotescit : 
haec  autem  signa  non  semper  adsunt,  et  quae¬ 
dam 

dam  utrisque  morbis  communia  sunt.  Non 
autem  hic  consilium  est,  signa  speciatim  per¬ 
pendere  quibus  hi  morbi  secerni  possunt ;  in 
quibusdam  enim  diagnosis  satis  in  promptu 
est ;  in  aliis  res  maxime  ardua  est,  et  interdum 
non  fieri  potest.  Et  sane  etsi  signa,  quibus 
hi  morbi  internoscuntur,  satis  manifesta  fu¬ 
ere  ;  nullus  fere  est  medicus,  qui  famas  tam 
male  consulit,  ut  in  vesicam  incideret,  prius¬ 
quam  calculum  in  ea  inesse  certissime  com¬ 
pertum  habet,  quod  solummodo  fieri  potest 

i 

ex  cathetere  in  vesicam  immisso  :  si  hoc  in¬ 
strumentum  per  urinae  fistulam  caute  et  leni¬ 
ter  demissum,  (quod  facilius  fit,  si  uno  alte¬ 
ro  ve  digito  in  anum  introducto  adjuvetur),  et 
quaquaversus  motum,  calculum  oppositum 
non  offendit ;  quod  raro  evenit,  praesertim 
si  aeger  in  dorsum  decumbat,  quo  calculus  ad 
fundum  vesicae  relabitur ;  si  hoc  spem  quo¬ 
que  falleret,  urina  educenda  est,  ut  contrac¬ 
tione  vesicae  calculus  ad  cervicem  ejus  ad¬ 
motus,  facilius  instrumento  percutiatur,  quod 
sensum  satis  evidentem  manui  chirurgi  prae- 

bet<. 

bct  *.  Hoc  enim  modo  calculum  vesicae  fere 
semper  detegere  possumus ;  etsi  non  desunt 
exempla  in  quibus  medicum  fefellit,  tunicis 
ejus  in  substantiam  cartilaginosam  conver¬ 
sis  f. 

De  causis . — Chiae  tantas  varietates  calcu¬ 
lorum  in  diversis  hominibus,  vel  etiam  in  eo¬ 
dem  homine,  diversis  temporibus,  gignunt, 
quaestio  admodum  obscura,  et  perdifficilis  est. 
In  libris  antiquorum  medicorum  perscru¬ 
tandis,  nil  notatu  dignum  occurrit ;  nec  sane 
hoc  mirandum  est,  si  modb  advertimus  natu¬ 
ram  veram  calculorum  antiquos  omnino  la¬ 
tuisse,  qua  ignota,  horum  formatio  aeque  la¬ 
tere  debet. 

Ducta. —  Inter  hujus  mali  causas  diata 
meritb  annumeratur,  quae  quantitate  vel 
qualitate  peccans,  vires  concodlrices  infir¬ 
mat  : 


*  Audi  prseledt.  D06L  Monro,  in  Acad.  Edin. 
f  Vide  Denys,  de  Calculo. 

mat :  huc  speddant  nimia  cibi  ingurgitatio, 
vini  vel  liquorum  spirituosorum  abusus,  et 
potus  qui  fermentationem  acetosam  facile 
subeunt,  ut  vina  ex  pomis  parata,  cerevisia 
tenuis,  et  alia  hujusmodi.  Cibus  quoque  e 
terra  natis,  et  acescentium  usus,  merito  inter 
hujus  morbi  causas  recensentur  :  optime  enim 
innotuit  quodcunque  ad  acidum  in  ventricu¬ 
lo  et  intestinis  gignendum  conferre,  ad  ma¬ 
jorem  acidi  urici  copiam  ex  urina  deponen¬ 
dam  valere:  hinc  infantes  debiles  morbis  cal¬ 
culosis  haud  raro  pledfuntur,  quippe  in  iis 
omnia  in  ventriculum  assumpta  facilius  aces¬ 
cunt  ;  et  hinc  forsan  ratio  deducenda  est, 
quare  homines  podagra  et  dyspepsim  obnoxii, 
e  renibus  saepe  laborant.  Diu  observatum 
est,  aegros  in  nosocomiis  Gallicis  calculo  de¬ 
tentos  malis  saepissime  succubuise  ;  cujus  ra¬ 
tio  forsan  ex  magna  copia  vini  subacidi,  et 
vegetabilium,  quibus  plebecula  maxime  uti¬ 
tur,  petenda  est. 

Vita  sedentaria.  ~  Cum  enim  nil  magis, 
quam  exercitium  sub  dio,  ad  excretionem 

per 

per  cutem  augendam  valeat,  vita  sedentaria 
effedus  omninb  contrarios  edere  debet ;  et  si 
qua  de  causa  excretio  solita  per  cutem  cohi¬ 
bita  fuerit,  fluida  quae  hac  via  excerni  debent, 
alio  versa,  renibus  maxime  incumbere,  nemi¬ 
nem  latet.  Dodor  Bryan  Robinson,  ex 
periculis  hoc  consilio  fadis,  eandem  fere  co¬ 
piam  fluidorum  e  corporis  superficie  et  e  re¬ 
nibus  sub  mite  coeli  statu  excerni  comperit : 
in  aere  humido  et  frigido  urina  excretionem 
per  cutem  multo  excedit,  et  in  aestate  sicca 
et  calida,  contrarium  evenit.  Experimenta 
his  similia  a  Lavoisier  et  Seguin  accura¬ 
tissime  perada  fuere,  et  eundem  fere  exitum 
habuerunt. 

Prima  et  provefta  atas. — Sunt  certa  quoque 
tempora  vitee ,  quae  huic  malo  maxime  objici¬ 
untur  ;  proclivitas  enim  ad  calculos  gignen¬ 
dos  prima  et  provecta  aetate  maxime  viget. 
Ex  adis  Nosocomii  apud  Luneville ,  quod 
calculo  laborantibus  recipiendis  solummodb 
destinatum  est,  ex  1629  aegros  quadraginta 
annorum  spatio  hoc  morbo  detentos,  1564 

C 


mares, 

mares,  et  65  solummodo  foeminas  fuisse,  pa¬ 
tet  Mares  quibus  calculus  exsectus  est,  ex 

\ 

primo  ad  annum  aetatis  decimum  quintum 
plurimi  fuere,  et  proportio  ex  primo  ad  sex¬ 
tum  annum  maxime  aucta  fuit ;  prout  aetate 
provedtiores  fuerint,  pro  rata  imminuta  est. 
Idem  in  foeminis  obervatum  est.  Proclivitas 
in  infantibus  tam  conspicua,  ex  pravo  cibi  ge¬ 
nere,  organis  eorum  delicatis  haud  parum  no¬ 
civo,  repetenda  est.  iEtas  quoque  ingra¬ 
vescens  hujusmodi  malis  maxime  opportuna 
est,  etsi  supra  memorata  huic  potius  adver¬ 
sari  videntur  :  quotidiana  autem  experientia 
hoc  revera  obtinere  sat  superque  docet.  Prout 
homines  aetate  progrediuntur,  systema  sangui- 

?  .  c. 

ferum  et  nervosum,  et  libramen  quod  inter 

% 

varia  corporis  organa  intercedit,  haud  pa¬ 
rum  turbantur  ;  motus  fluidorum  languescit, 
et  multa  vasa  minuta  obliterantur.  Cum  quo- 

que 


'*  Vide  “  Memoires  de  Hnftitut  National,  pour 
14  l’an  vn.” 

que  minus  semet  exercere  valeant,  excretio 
cutis  imminuta  est,  vires  cibi  concoquendi 
infirmantur,  et  acor  in  ventriculo  gignitur, 
qui,  exitu  per  cutem  denegato,  ad  renes  ver¬ 
titur,  et  calculorum  fundamenta  jacet. 

Labes  bcereditaria . — Hic  morbus  cum  po¬ 
dagra  nexu  magis  ardo  copulari  videtur, 

* 

qudm  plerisque  persuasum  est ;  et  sane  alia 
hujus  ratio  querenda  est,  quam  quae  ponit  ho¬ 
mines  podagra  detentos  ex  positura  corporis 
decumbente  morbis  calculosis  esse  proclivio¬ 
res,  quippe  cursus  urinae  per  renes  inhibitur  ; 
etsi  in  quibusdam  exemplis  res  ita  se  habere 
videtur.  Cum  autem  homines  ex  parentibus 
arthriticis  orti,  hoc  malo  saepius  pleduntur, 
originem  ejus  in  nonnullis  exemplis  ex  labe 
hiereditaria  repetere  necesse  est ;  mares  qui 
talem  ortum  agnoscunt,  podagrie  magis  ob¬ 
noxii  sunt  ;  et  foeminae,  calculo  proniores  fi¬ 
unt  *.  Calculi  quoque,  ut  audores  fide  dig¬ 
ni 


*  Vide  Cullen’s  Firjl  Lines ,  vol.  ii. 

ni  affirmant,  in  infante,  dum  in  utero  latebat, 
inventi  fuere  ;  quod  certe  e  labe  haereditaria 

pendere,  videtur. 

% 

Nuclei . — Inter  causas  quae  morbum,  de  quo 
agitur  concitant,  nuclei  attentionem  maxime 
exposcunt :  hi  autem  originem  diversam  ag¬ 
noscunt  :  alii  enim  ex  inflammatione  renum 
vel  vesicae  praegressa  proveniunt ;  alii  ex  mor¬ 
bida  adlione  vasorum  renum  oriuntur ;  et  alii 

sunt  corpora  extranea  in  vesicam,  casu,  im- 

/ 

missa.  Nuclei  qui  ad  primum  genus  per¬ 
tinent  ex  injuriis  renibus  vel  vesicae,  idtibus,  e- 
quitando  vel  ambulando  vehementius,  vel  suc¬ 
cussu  in  rheda,  allatis.  Huc  quoque  speclant 
nephritis  vel  cystitis  idiopathica ,  diuretica  acri¬ 
ora,  ut  balsama,  terebinthina,  scillae,  et  meloes 
vesicatorii,  exterius  vel  intus  incaute  adhi¬ 
bita  :  omnes  hce  causae  inflammationem,  vel  ni¬ 
miam  vasorum  renum  et  vesicae  adlionem,  indu¬ 
cunt, 


*  Vide  Swieten  Comment.  vol.  v.  Vide  quo¬ 
que  Sharp's  Surgery . 

eunt,  qua  sanguis  ex  vasis  ruptis  effunditur, 
qui  centrum  prrcbet,  cui  materia  calculosa 
accrescat. 

De  nucleis  secundi  ^generis  parum  notum 
est :  ex  materia  animali  constant,  qua  urina 
saepe  copiose  scatet,  et  quam  omnes  calculi 
majore  vel  minore  copia  continent:  debetur 
forsan  pravae  renum  adioni,  qua  majorem 
hujus  materiae  animalis  copiam  ex  sanguine 
secernunt,  quae  ex  urina  facili  deposita,  ad 
calculos  formandos  multum  conferre  vide¬ 
tur*.  Nuclei  quoque  qui  ex  extraneis  in  ve¬ 
sicam  incaute  immissis  oriuntur,  nonnun- 
quam  medicis  occurrunt ;  et  antiquorum  li¬ 
bri  multis  hujusmodi  exemplis  referti  sunt, 
quse  modum,  quo  hae  substantiae  in  vesicam 
pervenerint,  narrant. 

Hae  sunt  causse  quae  medicorum  experien¬ 
tia,  ad  calculos  gignendos  ut  plurimum  con¬ 
ferre, 


*  Vide  Fourcroy,  Systcme  des  Connoissances  Chi - 
miques,  tom.  x.  art.  26. 

ferre,  comprobabit.  Ex  variis  mutationibus 
quibus  corpus,  diversis  temporibus,  obnoxium 
est,  ratio,  quare  calculi  nunc  subito  incres¬ 
cunt,  nunc  per  piures  annos  immutati  ma¬ 
nent,  deducenda  est :  strata  quoque  diversa, 
quas  hi  calculi  exhibent,  eandem  causam  ag¬ 
noscunt  ;  et  nisi  medicus  ad  has  mutationes 
probe  adverterit,  frustra  plerumque  erunt 
artis  molimina. 

De  medendi  ratione.— Hasc  diu  inter  me¬ 
dicinae  opprobria  annumeratur.  Consilia  me¬ 
dendi  quae  ultro  sese  nobis  offerunt,  sunt, 
calculum  expellere,  antequam  talem  magni¬ 
tudinem  adeptus  fuerit,  ut  non  per  urinae 
fistulam  transire  queat :  si  hoc  non  fieri  po¬ 
test,  confugere  ad  remedia  quae  vi  eos  sol¬ 
vendi  pollent ;  et  demum,  morbis  calculosis- 
proclivitatem  tollere.  Quae  vi  chirurgica  per¬ 
aguntur,  silentio  prasterire  decrevi,  quippe 
ad  argumentum  nimis  longum  ducerent. 

Remedia  quae  priori  proposito  maxime  in¬ 
serviunt,  sunt,  sanguinis  detraclio  praesertim  si 

febris 

febris  accendatur,  et  inflammationis  indicia 
adsint  ;  fomenta  calida  parti  laboranti  ad¬ 
mota;  opium ,  et  ore  assumptum  et  infra  in¬ 
fusum  ;  potus  blandi  et  diluentes  libere  pro¬ 
pinati  ;  et  tepidarium,  His  enim  perite  ad¬ 
hibitis,  calculum  saepe  expellere  valemus. 
Cum  summa  irritatio  adsit,  opiata  ex  infe¬ 
riore  parte  immissa,  et  saepius  repetita,  mul¬ 
tum  prodesse  solent ;  nec  minus  convenit  bal¬ 
neum  ;  priusquam  a?ger  in  id  descendat, 
opium  et  liquores  diluentes  libere  assumere 
debet,  quibus  irritationi  e  calculo  proveni¬ 
enti  optime  occurritur  :  et  in  hoc  statu,  cum 
omnes  corporis  partes  maxime  relaxantur, 
praecipiendum  e$t  aegro  ut  urinam,  corpore 
antrorsum  inclinato,  expelleret,  quo  calculus 
simul  cum  urina  exeat ;  sin  aliter,  nil  certius 
hoc  consilio  experiendum  restat. 

Ex  maxima  miseratione  quam  hicce  mor¬ 
bus  accerbissimus  movet,  medici  in  medica¬ 
mentis,  quae  virtute  calculos  solvendi  pol¬ 
leant,  excogitandis,  summam  operam  collo¬ 
carunt;  et  sane  remedia  hujusmodi  diversis 

tempori  bu§ 

temporibus  prolata,  eos  non  frustra  laborasse 
testantur.  Hic  loci  fere  supervacuum  est, 

i 

ad  pilulas  ex  sapone  confedtas  Dominae  bTE- 
phens,  et  aquam  calcis  Boctoris  Whytt,  ad¬ 
vertere,  quippe  hae  contra  calculos  qui  ex 
phosphate,  et  oxalate  calcis,  nullam  vim  ha¬ 
bentes,  spem  saepissime  deluserint,  et  nunc 
fere  obsoleverunt. 

Haec  medicamenta,  Aqua  acido  carbonico 
imbuta,  aqua  supercarbonatis  potassae,  vel 
sodae,  olim  aqua  mephitica  alcalina  didta,  ex¬ 
cipiebant.  Multi  medici,  fide  dignissimi, 
virtutes  aquae  supercarbonatis  potassae,  vel 

sodae,  celebrarunt  :  et  multa  exempla  in  qui- 

% 

bus  diu  usurpata  est  non  solum  sine  ullo  in¬ 
commodo,  sed  maximo  cum  beneficio,  addux¬ 
erunt.  Quoniam  vires  hujus  remedii  ex  P°- 
tassa  vel  soda  omnino  pendent,  et  haud  exi¬ 
guum  habet  pretium,  plebeculae  parum  ac¬ 
commodatum,  Beddoes  pilulas  sodae.  experiri 

i 

adductus  est,  et  optimo  cum  eventu.  Cum 
autem  calculi  diversi  admodum  generis  sunt, 

et  etiam  mala  quae  ex  iis  ex  acido  urico  con¬ 
fectis 

feclis  oriuntur,  medicamentis  alcalinis  ore  as¬ 
sumptis  nequaquam  semper  levantur,  quid  in 
vesicam  injeda  valeant,  experiamur,  oportet. 
Omnes  calculi  qui  in  viis  urinae  deteguntur 
alcalinis  fixis,  vel  cum  acido  carbonico  con- 
j undis,  vel  acido  nitrico,  vel  muriatico,  liqua¬ 
ri  possunt:  haec,  aqua  ita  diluta,  ut  in  ore 
sine  incommodo  retineri  queant,  ope  siphonis 
eburnei,  vel  ex  gumni  vi  resiliendi  praedito 
confedi,  cui  utriculus  ejusdem  substantiae  ap¬ 
tatur,  in  vesicam  caute  injicienda  sunt :  hoc 
primum  molestiam  quandam  ciet,  quae  autem 
brevi  decedere  solet.  Hujusmodi  solventia  ter 
quaterve  in  die  injicere  convenit,  et  per  tertiam 
horae  partem,  vel  amplius,  in  vesica  retinen- 
da  sunt.  Morbum  his  brevi  omnino  esse  de¬ 
cessurum,  minime  sperandum  est  ;  aegri  autem 
per  aliquod  tempus  in  usu  horum  assidud 
perstantis,  animum  spe  salutis  paulatim  re¬ 
diturae  erigere  debemus. 

Contra  medicamenta  hoc  modo  adibita,  varia 
argumenta  allata  fuere;  perhibetur  enim  non 
certb  statuere  possumus,  diversa  calculorum 

D  genera, 

genera,  et  damna,  quae  ex  his  remediis  proflu¬ 
unt,  eorum  bonis  effedtibus  minime  compen¬ 
sari  ;  dicuntur  quoque  noxam  afferre  vesicae» 
si  in  eam  injefta  tanta  vi  pollerent,  ut  calcu¬ 
los  solvere  potuerint.  Vires  denique  medi¬ 
camenti  cum  urina  commixti  ica  imminui 

i 

habentur,  ut  prorsus  iners  fieret;  vel,  muta¬ 
tione  quadam  chemica,  nocivum  evaderet. 

Quod  ad  difficultatem  naturam  calculi  dig¬ 
noscendi  attinet,  ex  sabula  qu^  saepe  cum 
urina  emittitur,  vel  ex  urina  ipsa,  vel  liquo¬ 
ribus  immissis,  examini  subjectis,  quodam¬ 
modo  amoveri  potest.  Si  ulla,  quae  in  uri¬ 
na  vulgo  reperiuntur,  deesse  videantur,  cal¬ 
culum  ex  his  conflari  colligere  liceat.  Four- 

croy  et  Vauquelin,  in  duobus  exemplis  ae- 

*  .* 

g rotantium,  qui  morbis  calculosis  tandem  oc¬ 
cubuerunt,  et  ih  urina  quorum  acidum  uri¬ 
cum  defuit,  calculum  revera  ex  hoc  acido 
confedtum  fuisse  comprobaverunt. 

Ex  experimentis  quoque  constat,  dotes  flui¬ 
di  injecti,  accurate  scrutatas,  saepe  ad  compo¬ 
sitionem  calculi  detegendam  haud  parum  con¬ 
ferre. 


\ 

ferre.  Cum  concreta  ex  acido  urico  saepius 
occurrunt,  aqua  potassae  vel  sodae  melius  ple¬ 
rumque  conveniet  ;  si  huic  aliquoties  in  ve¬ 
sicam  injedae,  et  demum  colledae,  et  perco¬ 
lata?,  quaedam  acidi  muriatici  guttae  adjedae 
sint,  acidum  uricum,  modo  adsit,  dejicitur  ; 
si  nil  se  praeceps  dat,  nec  signa  mitescere  in¬ 
cipiunt,  calculum  ex  acido  phosphorico  for- 

< 

matum  suspicari  fas  est ;  et  injectio  igitur  ex 
acido  muriatico  praecipienda  est;  ex  qua,  al- 
calina  fixa,  sales  terreos  dejiciunt,  si  concreta 
hujusmodi  in  ea  soluta  fuerint.  Si  his  parum 
proficitur,  ad  acidum  nitricum,  vel  carbona- 
tem  potassae,  vel  sodae,  decurrendum  est, 
quibus  calculi  ex  oxalate  calcis  liquantur.  Si 
ratio  non  desit  cur  credamus  eundem  calcu¬ 
lum  ex  substantiis  diversis  componi,  ad  medi¬ 
camenta  hisce  varietatibus  aptata  confugere 
necesse  erit. 

Damnum,  quod  hujusmodi  soLventia  corpori 

% 

inferri  habentur,  potius  e  praeconcepta  opi¬ 
nione  quam  ex  experimentis  niti  videtur,  ut 

x 

ex  Dodoribus  Whytt  ct  Beddoes  discimus. 

Nonnulli 

Nonnulli  perhibent  haec  medicamenta  in  ve¬ 
sicam  potius  qu&m  in  calculum  agere,  quod 
certe  usum  eorum  omnino  prohiberet :  patet 
autem,  e  periculis  a  FourcroY  et  Vauquelin 
fadtis,  haec  ita  diluta,  ut  diu  in  ore  impune 
maneant,  et  quam  urina  ipsa  haud  magis  acria, 
ad  calculos  solvendos  valere,  sine  ulla  vesicae 
injuria.  Ex  periculis  de  industria  institutis 
constat,  medicamenta  quae  calculos  extra  cor¬ 
pus  solvere  possunt,  nullum  sensum  ex  urina 
ipsa  diversum  aegris  impertire.  JEger  acida 
injedta,  quam  alcalina  aegrius  fert,  et  ea  re¬ 
jiciendi  desiderio  citius  tenetur  :  auspicato 
autem  evenit,  acida  etiam  maxime  diluta, 
magna  vi  calculos  solvendi  pollere.  Objici¬ 
tur  quoque  iis,  qui  consuetudinem  in  vesicam 
fluida  injiciendi  improbant,  sed  parum  va¬ 
lida  ratione,  urinam,  quam  alcalina  in  vesica 
occurrere  debent,  non  solum  inje&orum  vi¬ 
res  imminuere,  sed  quoque  malum  adaugere, 
alcalinis  cum  acido  urico  libero  vel  phospho- 
rico  conjun&is.  His  autem  incommodis,  be- 
pd  occurritur,  vesicam  prius  deplendo,  et  aqua 

tepida  abluendo.  Cum  autem  urina  ex  ure¬ 
teribus  in  vesicam  assidue  stillat,  medica¬ 
menta  alcalina  ore  quoque  assumenda  sunt, 
quae  non  solum  dotes  urinae  acidas  corrigere 
possunt,  sed  eam  omnino  alcalinam  reddunt. 
Si,  ut  nonnulli  strenue  contendunt,  alcalina 
intus  assumpta  nequaquam  ad  calculos  sol¬ 
vendos  valeant,  hoc  saltem  boni  praestant, 
quod  urinam  minus  aptam  ad  acidum  uricum 
deponendum  reddunt.  Cum  causae  quae  fa¬ 
ciunt,  ut  calculi  tam  diversi  generis  concres¬ 
cant,  adhuc  in  obscuro  positae  sunt,  his  obvi¬ 
am  irc  in  quovis  exemplo  minime  valemus. 
In  hujusmodi  autem  causis  summovendis,  ad 
vires  totius  corporis  et  praesertim  ventriculi 
restaurandas  assidue  incumbere  debemus,  et 
omnes  diaetae  errores  sedulo  evitare. 

Primo  consilio  optime  subvenitur  remediis 
roborantibus,  ex  ferro  paratis,  scilicet,  cin- 
chona,  exercitio  leni,  et  frigidarii  usu.  Quod 
ad  diaetam  attinet  *,  omnis  excessus  cautis¬ 
sime  evitandus  est,  et  aeger  quantum  fieri  po¬ 
test  ab  acidis  nativis,  et  cibo  vegetabile  ab¬ 
stinere 

stinere  debet ;  quia  ventriculi  acorem  gig¬ 
nunt,  cui,  si  adsit,  absorbentibus,  ut  magne- 
sia  et  medicamentis  alcalinis,  occurrendum 
est.  Cibus  nutriens,  concoftu  facilis,  ex  car¬ 
ne,  praesertim  ex  piscibus  et  pullis  confeftus, 
maxime  convenit.  Cum  autem  aegri  diaetam 
ex  cibo  animali  omnino  constantem,  fere  res¬ 
puunt,  vegetabilia,  quae  ad  fermentationem 
acetosam  minus  prona  existunt,  parce  conce¬ 
denda  sunt. 

Hic  loci  liceat  breviter  advertere  ad  opi¬ 
nionem  nuper  prolatam,  satis  ingeniosam,  quae 
ponit  succum  gastricum  ad  calculos  solvendos 
cum  beneficio  adhiberi  posse.  Ex  viribus 
enim  bene  notis  quibus  hicce  succus  pollet 
ad  materiam  animalem,  qua  hujusmodi  con¬ 
creta  agglutinantur,  solvendam  valeat;  hoc 
igitur  consilio,  quaedam  experimenta  institu¬ 
ta  fuere,  quae  exitum  felicem  habuerunt : 
haec  in  dissertatione,  Philadelphiae,  Doctore 
Dawcey  edita,  narrantur.  Haec  certe  opinio 
rationi  satis  congrua  est,  et  succus  caret  in¬ 
commodis  quibus  acida  et  alcalina  comitantur  ; 

et  praecipue  ad  oxalatem  calcis  solvendum 
applicari  potest,  quoniam  calculi  hujusmodi 

copiam  materiae  animalis  maximam  continere 
videntur,  et  hu&enus  aliis  mult6  pertinacio¬ 
res  liquoribus  nostris  "solventibus  obstabant. 

Nunc  omnia  absolvimus  quae  adhuc  pro¬ 
posita  fuere  ad  mala  sum  movenda,  quibus 
calculosi  scepe  acerbissime  cruciantur  ;  quan¬ 
tum  valeant,  dies  ulterior  docebit.  Cum  au¬ 
tem.  experientia  comprobaverit  ha?c  remedia 
intrinsecus  assumpta  successu  prorsus  caruis- 
se,  quod  mutationi  quam  in  primis  viis  sub¬ 
eunt,  attribui  solet,  ea  feliciore  cum  exitu 
esse  adhibenda,  in  vesicam  recte  immissa, 
spem  fovere  liceat.  Hujusmodi  experimenta 
medicis  peritis,  in  nullius  sententiam  addic¬ 
tis,  instituta,  in  nosocomiis  melius  peragebun- 
tur ;  et  sane  hac  via  sola,  posthabitis  contro¬ 
versiis  et  conje&uris  ineptis,  litem  dirimere 
possumus ;  nec  profedtd  desunt  argumenta 
quae  haec  medicamenta  ad  vesicam  summo 
cum  beneficio  admoveri  posse,  fortiter  sua¬ 
dent.  Si  autem  pericula  hoc  consilio  fadta 

parum 

parum  prospere  eveniunt,  ad  incisionem  con¬ 
fugere  necesse  erit,  quae,  etiam  in  exemplis 
ubi  omnia  ei  favere  videntur,  etsi  chirurgis 
peritissimis,  et  usu  artis  maxime  versatis, 
peradta,  spem  saepius  deludit. 

